Avokadopeerboomblog: April 2015
This house feels like home. Die bekendheid daarvan is soos 'n oop-arm verwelkoming.
Dankie tannie Heleda!
Labels: Beautiful places, Struisbaai, Wednesday picture story
Micah wil weet hoekom sy nie die bacon se vet kan eet nie en Anika antwoord: "As jy daai goed eet gaan jy siek word dan moet ons jou tannie dokter toe vat en dit gaan vlek seer wees."
Iewers het iemand het vir my gese^ dat ek my tamaties nie in 'n ry moet plant nie. Dit is seker dieselfde met kinders. Ons moet hulle ook nie in 'n rytjie plant nie, anders groei hulle nie soos hulle moet nie. Hier beleef ek dit nou eerstehands. Die tamatieplante wat ek sommerso geplant het, groei te pragtig. Die tamaties teen die muur, in 'n ry, sukkel sukkel vreeslik. Gedurig moet ek die tamaties ophelp en opbind want hulle wil net net handuitruk! Dieselfde maar met die kindertjies...
1. Niks meer ernstig vir die Avokadopeerboomblog nie. Niks meer nie. Net mooi niks. Ek sien as ek oor dit en dat skryf dan gaan als sommer soos dit en dat. Raak ek ernstig en skryf oor iets soos verhoudings, boeta! dan spat die vonke in my eie huis. So van hier af vorentoe: alles wat mal is, en alles wat nie belangrik is nie.
2. Ons seder ete hierdie jaar was voorwaar die kosbaarste sover! Ek het die kans aangegryp om mooitjies my lyf Maria te hou en heelaand gesit en luister na elke kosbare storie wat oom Swannie en tannie Cecile vertel het. Dankie Liza vir jou regstaan met 'n koffietjie in hierdie kosbare ure.
3. Saterdag vra ek vir Ilze of sy dan nog nooit by Ratanga Junction was nie. 11 jaar oud en sy woon in die Kaap en wat 'n skande dat sy nog nooit daar was nie! Toe die hekke 10h00 oopmak was ons daar en ons almal het gery en baljaar tot toesluit- en oppaktyd! Dit alles vir 'n ander blog inskrywing. So jy sal maar weer moet kom inloer.
4. Ai en hoekom mense verhoudings en die lewe so gekompliseerd moet maak weet ek nie. Issues. Mense het issues. Ongelooflik! (Ek moes dit net van my hart af kry.)